“ศบค.” เผยไทยติด “โควิด-19” เพิ่ม 245 ราย ไร้เสียชีวิต ดันป่วยสะสมแตะ 10,298 คน
"ศบค." เผยไทยติด "โควิด-19" เพิ่ม 245 ราย ไร้เสียชีวิต ดันป่วยสะสมแตะ 10,298 คน
10 ม.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (10 ม.ค.64) ว่า พบผู้ติดเชื้อรายใหม่ 245 ราย ประกอบด้วย ผู้ติดเชื้อในประเทศ 181 ราย ผู้ติดเชื้อเชิงรุกในชุมชน 43 ราย ส่วนผู้ที่เดินทางมาจากต่างประเทศ 21 ราย
สำหรับจำนวนผู้ป่วยยืนยันสะสมในประเทศล่าสุดอยู่ที่ 10,298 ราย แบ่งเป็น ผู้ป่วยที่ติดเชื้อภายในประเทศ 8,157 ราย และผู้เดินทางมาจากต่างประเทศ 2,141 ราย โดยมีผู้ป่วยรักษาหายแล้ว 6,428 ราย เพิ่มขึ้น 882 ราย ยอดผู้เสียชีวิตสะสมอยู่ที่ 67 ราย
